b'\n_START_ARTICLE_\nMumijo\n_START_PARAGRAPH_\nMumij\xc3\xb3 (tudi Mumie ali \xc5\xa1ilad\xc5\xbe\xc3\xadt) je smolnata snov bele do temnorjave barve. Najbolj pogosta je temnorjava in se jo najde na Kavkazu, Altaju in Tibetu, druga\xc4\x8de pa na vseh celinah. Je topna v vodi._NEWLINE_Beseda mumijo je gr\xc5\xa1kega izvora. Snov sta v svojih delih omenjala Aristotel in Ibn Sina kot zdravilo z antisepti\xc4\x8dnimi in splo\xc5\xa1no dra\xc5\xbelnimi zna\xc4\x8dilnostmi, ki so ga uporabljali na Kavkazu. Podobne snovi so v medicinske namene uporabljali v Tibetu._NEWLINE_V Sovjetski zvezi so opravili ve\xc4\x8d znanstvenih raziskav o mumiju, med njimi iz\xc4\x8drpne in zaokro\xc5\xbeene klini\xc4\x8dne poskuse. Ve\xc4\x8dina podatkov o snovi je znana iz ruskih virov. V himalajskem obmo\xc4\x8dju je snov znana kot \xc5\xa1ilad\xc5\xbeit in je mo\xc4\x8dnej\xc5\xa1a._NEWLINE_Ni \xc5\xa1e to\xc4\x8dno znano ali ima geolo\xc5\xa1ki ali biolo\xc5\xa1ki izvor, saj so v njem sledi vitaminov in aminokislin. Mumiju podobno snov so na\xc5\xa1li na Antarktiki. Vsebovala je derivate glicerola in jo je bilo mo\xc4\x8d uporabiti v medicinske namene.'